钦定古今图书集成/明伦汇编/氏族典/第294卷 > 方渊
## 钦定古今图书集成/明伦汇编/氏族典/第294卷 > 方渊

按《万姓统谱》：渊字宗源，淳安人。明尚书。赡词藻，累试
场屋弗利。每遇门人先著鞭，必喜形于色，若己有之。
人有难之者，辄引范鲁公语曰：“赋命有疾徐，青云难
力致。”非矫也，素性如此。后以太学生授凤阳蒙城令。
慈祥岂弟，一以爱民为主。其厅事四壁，遍书先正格
言以自警，民德之。秩满，引年致仕，卒于家。所著有《龟
鹤山人吟》槁二卷，《贻哂槁》二卷。